laion/Wikipedia-Exotic huggingface dataset:
דקסטר ג'קסון

דקסטר "הלהב" ג'קסון (באנגלית: Dexter "The Blade" Jackson; נולד ב-25 בנובמבר 1969) הוא מפתח גוף מקצועי בארגון IFBB, מר אולימפיה לשנת 2008 ואלוף תחרות ארנולד קלאסיק תשע פעמים, אשר משתתף בתחרויות מאז שנת 1992 ועד היום. התחרות הראשונה של ג'קסון הייתה תחרות NPC בדרום בשנת 1992 שם זכה במקום השלישי בקטגוריית משקל קל. הוא התחרה לראשונה בתחרויות ארנולד קלאסיק, לילה של אלופים ומר אולימפיה שנת 1992 שם הגיע למקומות שביעי, שלישי ותשיעי בהתאמה. במר אולימפיה 2007 הגיע ג'קסון למקום השלישי בתחרות ורוב המבקרים אמרו שהוא לא יגיע גבוה יותר. ב-27 בספטמבר 2008 הביס ג'קסון את האלוף הקודם ג'יי קאטלר, והפך לאדם ה-12 שמחזיק בתואר זה. בנוסף למר אולימפיה, דקסטר הוכתר כאלוף ארנולד קלאסיק 5 פעמים (2005, 2006, 2008, 2013 ,2015) שיא בתחרות הארנולד קלאסיק. דקסטר הוזכר פעמים רבות במאמרי כושר ופיתוח גוף, כולל תמונת שער למגזין "Muscular Development". נכון להיום הוא מתגורר בג'קסונוויל, פלורידה. בפברואר 2019 הגיע דקסטר לישראל למספר ימים בעזרתו של נשיא איגוד נאב״א ומר עולם, יוני האנה. דקסטר הגיע על מנת לתת סמינר על פיתוח גוף ואף עשה אימון עם הקהל הרחב. בנוסף הוא ביקר באתרים הגדולים לתיירות בארץ מאחר שטען כי זהו חלום שמתגשם לבקר בארץ הקודש. להלן תחרויות בהם ניצח ג'קסון וזכה במקום הראשון: 1995, אליפות NPC בארצות הברית, משקל קל-כבד. 1998, אליפות צפון אמריקה, משקל קל-כבד ותואר כללי. 2002, תחרות גרנד פריקס באנגליה, 2003, תחרות הפגנת כוח. 2004, תחרות גרנד פריקס באוסטרליה. 2004, תחרות איש הברזל. 2004, תחרות סן פרנסיסקו פרו. 2005, ארנולד קלאסיק. 2006, ארנולד קלאסיק. 2008, ארנולד קלאסיק. 2008, תחרות גרנד פריקס של IFBB, אוסטרליה. 2008, תחרות גרנד פריקס של IFBB, ניו זילנד. 2008, תחרות גרנד פריקס של IFBB, רוסיה. 2008, מר אולימפיה. 2013, ארנולד קלאסיק 2015, ארנולד קלאסיק אתר האינטרנט הרשמי של דקסטר ג'קסון גלריה באתר מפתחי גוף דקסטר ג'קסון, במסד הנתונים הקולנועיים IMDb (באנגלית)
מחוזות אזרבייג'ן

מבחינה אדמיניסטרטיבית מחולקת אזרבייג'ן ל-58 מחוזות (rayonlar, ראיונים), 11 ערים ורפובליקה אוטונומית שבעצמה כוללת 7 מחוזות ועיר. מחוזות בחבל נגורנו קרבאך שלא בשליטת הממשל המרכזי והכריז באופן חד צדדי על עצמאותו, מסומנים במפה באדום (חלק מהשטח הוחזר לאחר מלחמת נגורנו קרבאך השנייה) מדיה וקבצים בנושא מחוזות אזרבייג'ן בוויקישיתוף ב-* מסומנים מחוזות שבחלקו נמצאים בתחום נגורנו קרבאך שלא בשליטת אזרבייג'ן במחוז זה ישנו שטח חציצה של חיילים רוסיים הנועד לחבר בין ארמניה לנגורנו קרבאך (מסומן במפה בסגול)
ג'ימי ריצ'רדסון

ג'יימס רוברט ריצ'רדסון (אנגלית: James Robert Richardson;‏ 8 בפברואר 1911 - 28 באוגוסט 1964) היה כדורגלן אנגלי הידוע בעיקר בזכות התקופה שבה שיחק בעמדת החלוץ של ניוקאסל יונייטד. ריצ'רדסון הצטרף לניוקאסל באפריל 1928 לאחר שקודם לכן שיחק בבליית' ספרטנס. הופעת הבכורה שלו הייתה במשחק הבית נגד בלקברן רוברס ב-4 בספטמבר 1929. האירוע הבולט ביותר בקריירה שלו בניוקאסל היה משחק גמר גביע ה-FA של 1932, נגד ארסנל. שחקני ניוקאסל היו בפיגור 0 - 1 כאשר ריצ'רדסון רדף אחרי הכדור בצד המגרש ומסר אותו מחוץ לקווים לג'ק אלן שהבקיע. שופט המשחק פסק כי הכדור לא חצה את הקו, בניגוד לתצלומים שהתפרסמו לאחר המשחק, ואישר את השער. משחק זה משמש כטיעון עבור התומכים בהכנסת השימוש בטלוויזיה על מנת לסייע לשופטים לקבל החלטות. במרץ 2003 נמכרה בכריסטיס המדליה שריצ'רדסון קיבל בסיום הגמר, תמורת סכום של 6,462 לירות שטרלינג. במאי 1933 שיחק ריצ'רדסון במדי נבחרת אנגליה נגד נבחרת איטליה ונבחרת שווייץ, והיו אלה שתי הופעותיו היחידות בנבחרת. באוקטובר 1934 עבר ריצ'רדסון להאדרספילד טאון תמורת סכום של 4,000 לירות שטרלינג. בעונתו השנייה במועדון הוא היה חלק מהסגל שסיים במקום השלישי בליגה, ובעונה שלאחר מכן רק במקום ה-16 כאשר ריצ'רדסון מבקיע 11 שערים וזוכה בתואר מלך השערים של המועדון. ב-1937 הוא חזר לניוקאסל יונייטד, ולאחר מכן הוא שיחק במילוול ובלייטון אוריינט. ג'ימי ריצ'רדסון, באתר Transfermarkt ג'ימי ריצ'רדסון, באתר National Football Teams ג'ימי ריצ'רדסון, באתר FootballDatabase.eu
הרצל שמואלי

הרצל שמואלי (1920 – 21 במרץ 2001) היה פרופסור למוזיקולוגיה באוניברסיטת תל אביב, חתן פרס ישראל בתחום המוזיקה לשנת 2001. נולד באיסטנבול ב-1920 ועלה לארץ ישראל ב-1933. בין השנים 1950–1953 למד מוזיקולוגיה באוניברסיטת ציריך, ובשנת 1953 הוענק לו תואר דוקטור למוזיקולוגיה. בין השנים 1964–1966 שימש כעורך העיתון "גיתית". בין השנים 1966–1972 שימש שמואלי כמרצה בכיר באוניברסיטת תל אביב בחוג למוזיקולוגיה. בשנת 1972 שימש כפרופסור חבר באוניברסיטה. מ-1971 עד שנת 1974 שימש כראש החוג למוזיקולוגיה; חזר לתפקיד בשנת 1987, ופרש ממנו ב-1989. בשנת 1985 שימש כפרופסור מן המניין באוניברסיטה. פרש לגמלאות כפרופסור אמריטוס. הרצל שמואלי נפטר ב-21 במרץ 2001, ימים ספורים לאחר שנודע לו על זכייתו בפרס ישראל. הותיר אחריו אישה, בת ושני נכדים. הזמר הישראלי: עיונים בסגנונו, מבנהו ומילותיו, תל אביב: המרכז לתרבות ולחנוך ('הספרייה למוזיקה'), 1971. מיכל זמורה-כהן, הרצל שמואלי, המוזיקה – שליחות ובשורה: אבני בנייה לאסתטיקה של המוזיקה; עורך: נח איתן, אור יהודה: דביר, 2007. אמנות המוזיקה :ספר הכנה לתיאורית המוזיקה ההסתדרות הכללית של העובדים העברים בארץ ישראל, הוצאת מרכז לתרבות וחנוך ספרייה מוזיקלית ע"ש נסימוב מס'91, תל אביב-מדינת ישראל- תשט"ו יהואש הירשברג, הרצל שמואלי - אלכסנדר אוריה בוסקוביץ' : חייו, יצירתו והגותו . עריכה: אביב מלצר, מו"ל - ירושלים: כרמל תשנ"ה 1995 פרופ' הרצל שמואלי, באתר פרס ישראל ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
גליקוגנוליזה

גליקוגנוליזה (מיוונית, ליזיס = פירוק) היא התהליך הביוכימי של פירוק גליקוגן, על ידי הסרת יחידה של גלוקוז מזורחן, ליצירת גלוקוז-1-פוספט ההופך לגלוקוז-6-פוספט, תוצר ביניים של הגליקוליזה. גליקוגנוליזה מתרחשת ברקמות שריר ובכבד, שם יש מאגרי גליקוגן, כתוצאה מגירוי הורמונלי של אפינפרין או גלוקגון (פפטיד המשתחרר מהלבלב כתגובה לרמות גלוקוז נמוכות בתאי אלפא של איי לנגרהנס). תאי כבד מסוגלים לפרק את הגלוקוז-6-פוספט בגליקוליזה או להסיר את קבוצת הפוספט בעזרת האנזים גלוקוז-6-פוספטאז ולשחרר את הגלוקוז החופשי לזרם הדם משם ינוצל על ידי תאים אחרים. תאי שריר אנושיים אינם כוללים גלוקוז-6-פוספטאז וממילא לא ישחררו את הגלוקוז אלא ינצלו אותו בתהליך גליקוליזה. גליקוגנוליזה יכולה לספק את צורכי הגלוקוז של אדם בוגר עד 12-18 שעות, אז מאגרי הגליקוגן של הגוף נגמרים. אחד מטיפולי החירום המקובלים למצב של היפוגליקמיה (רמת סוכר נמוכה בדם), במקרים בהם לא ניתן לתת סוכר דרך הפה, הוא מתן הורמון גלוקגון בעירוי, מה שמזרז את תהליך הגליקוגנוליזה ומעלה את רמת הגלוקוז בדם. גליקוגנוליזה, באתר אנציקלופדיה בריטניקה (באנגלית)
חטיבות צה"ל במלחמת העצמאות

חטיבות צה"ל במלחמת העצמאות הוקמו מתוך יחידות החי"ש של ההגנה, ומתוך יחידות הפלמ"ח. בראש החטיבה עמד מפקד החטיבה. תחתיו היו שתי זרועות: מטה, בראשו עמד קצין המבצעים (קמב"ץ), אשר כלל מחלקות: תכנון מבצעים קשר מודיעין מנהלה, בראשה עמד קצין המנהלה, תחתיה היו גופי: תחבורה אפסנאות שלישות שכללה מחלקות: משטרה צבאית מזכירות סעד כספים רפואה מפקדה כן היו כפופים למפקד החטיבה מפקדי הגדודים והנפות. הטבלה הבאה מרכזת את חטיבות צה"ל בעת מלחמת העצמאות. הטבלה מסודרת לפי מספר החטיבה בעת היווצרותה.
לילה של אלופים

לילה של אלופים (באנגלית: Night of Champions, בקיצור: NOC) היא תחרות פיתוח גוף הנערכת בכל שנה בניו יורק. התחרות לילה של אלופים החלה בשנת 1978 והיא נחשבת לאחד מהאירועים היוקרתיים בין אירועי פיתוח הגוף המקצועיים. חמשת הפיינליסטים בתחרות מוכשרים אוטומטית לתחרות מר אולימפיה. במקור התחרות נערכה לגברים בלבד, אך בשנת 2003 הוספה תחרות פיתוח הגוף לנשים, ותחרות תזונה וכושר התווספה. לילה של אלופים ממשיכה בשנת 2004 עם תחרות פיתוח הגוף אך תחרות תזונה וכושר בוטלה. בשנת 2005 הוחלף שם התחרות ל"New York Pro" (בתרגום חופשי: המקצוען של ניו יורק), תחרויות תזונה וכושר התקיימו תחת השם הנ"ל מאז 2002 אך שתיהן התקיימו כאירועים נפרדים לחלוטין בתאריכים שונים.
המקצוען של ניו יורק

המקצוען של ניו יורק (באנגלית: New York Pro Championship) היא תחרות פיתוח גוף מקצועית כמו כן תחרות תזונה וכושר נפרדת. עד לשנת 2005 התחרות נקראה לילה של אלופים, תחרות התזונה וכושר נערכה תחת השם New York Pro מאז 2002 אך למעשה היא נפרדת לחלוטין מתחרות פיתוח הגוף ואף נערכת בתאריך שונה. מר אולימפיה ארנולד קלאסיק אליפות היקום לילה של אלופים מאסטרס אולימפיה אליפות העולם בפיתוח הגוף לחובבנים תוצאות התחרות באתר מפתחי גוף (אורכב 27.12.2008 בארכיון Wayback Machine)
שכיחות אותיות בעברית

כבכל שפה, גם בעברית שכיחות האותיות אינה אחידה - ישנן אותיות הנמצאות בשימוש נרחב בשפה, ויש שהשימוש בהן מועט. מידע על שכיחות האותיות (אנ') שימושי לפענוח צפנים המבוססים על החלפת אותיות, מסייע למחקר בלשני וחיוני בבלשנות חישובית ובעיבוד שפה טבעית. להלן שכיחות האותיות בשלושה מאגרי טקסט (קורפוסים) של עברית מודרנית. הראשון הוא מאגר כתבות מעיתון הארץ מהשנים 1990–1991, השני מאגר פרוטוקולים של הכנסת משנת 2004 והשלישי הוא מוויקיפדיה העברית. שני הקורפוסים הראשונים מכילים כ-40 מיליון אותיות והאחרון מכיל כ-500 מיליון אותיות. בשלושת הקורפוסים האותיות הנפוצות ביותר, לפי הסדר, הן שלוש מאותיות אהו"י: י, ו, ה. להלן שכיחות אותיות לפי תקופות בפרויקט בן יהודה נכון ל-1 בינואר 2022 [1]: כשעוסקים בשכיחות האותיות, חשוב להבחין כי הכתיב העברי אינו אחיד - נהוגים כתיב חסר, וכתיב מלא. ההבדל בין צורות כתיבה אלו מתבטא בעיקר בשימוש באותיות יו"ד ווָ"ו, ולכן שכיחותן של אותיות אלו (ובמידה מועטה יותר, שכיחות כל האותיות האחרות) שונה באופן משמעותי בין טקסטים הכתובים בצורות השונות. טקסטים מודרניים כתובים שאינם שירה או ספרי ילדים - כתובים בדרך כלל בגרסה כלשהי של כתיב מלא. לחלופין רוב הטקסט העברי שמנוקד כולו, כמו גם כל הטקסטים הישנים יותר, בין אם מנוקדים ובין אם לא, כתובים לפי כללי הכתיב החסר. הבדלים נוספים צפויים בהשוואת טבלת שכיחויות מתקופות שונות של התפתחות העברית. עברית בת זמננו שאלה מילים רבות משפות לטיניות וגרמניות, ויש הטוענים[דרושה הבהרה] שגם מבנים דקדוקיים. ודאי הוא שאוצר המילים השתנה מאוד, כמו גם חלק ניכר מאופן השימוש במילים שמקורן קודם לעברית המודרנית. ניתוח תדירויות חוק זיף יהודה ת' רדאי ופרופסור חיים שור, על שכיחות האותיות וההגאים בעברית המקראית והחדשה יגאל זורע, שכיחות האותיות ||| כמה רישים יש בכנסת? כמה ממים יש בהארץ?, בבלוג "קווים ונקודות", 15 ביולי 2016 מילה - מרכז ידע לתקשוב בשפה העברית נכון למאי 2016
כיסא בועה

"כיסא בועה" הוא כיסא שנוצר על ידי המעצב הפיני אירו ארניו (Eero Aarnio). בשונה מכיסאות אחרים, מאופיין הכיסא בתלייה על ידי כבל מן התקרה, דבר המדגיש את צורתו העגולה של המושב, הדומה לבועת סבון. הכיסא מהווה דוגמה בולטת לעיצוב המודרניסטי הפיני בשנות השישים של המאה ה-20. על פי ארניו עיצובו של הכיסא נבע מן הפונקציונליות שאותה ביקש לייחס לכיסא - "לאחר שיצרתי את 'כיסא הכדור' (Ball Chair), רציתי להביא את האור לתוכו, ולכן עלה בי הרעיון לכדור שקוף שבו נכנס האור מכל הכיוונים. החומר המתאים היחידי לכך הוא אקריליק, המחומם ומנופח לצורת הדומה לבועת סבון". בסרט "גיימר" בסדרה "גאליס" כיסא כדור מדיה וקבצים בנושא כיסא בועה בוויקישיתוף כיסא בועה באתר חברת Adelta (באנגלית)
גליקוגנזה

גליקוגנזה הוא התהליך הביוכימי של סינתזת גליקוגן, בו יחידות גלוקוז מתווספות לשרשרת גליקוגן. התהליך משופעל על ידי אינסולין המופרש בעקבות רמות גלוקוז גבוהות, כגון אחרי ארוחה מרובת פחמימות. גלוקוז הופך לגלוקוז-6-פוספט על ידי גלוקוקינאז או הקסוקינאז. גלוקוז-6-פוספט הופך לגלוקוז-1-פוספט על ידי פוספו-גלוקו-מוטאז, דרך תוצר הביניים, גלוקוז-6,1-פוספט. גלוקוז-1-פוספט הופך ל-UDP-גלוקוז על ידי יורידיל-טרנפראז היוצר גם פירופוספט העובר הידרוליזה על ידי פירופוספטאז ליצור 2 מולקולות זרחן. מולקולות גלוקוז נאספות בשרשרת על ידי גליקוגן-סינתאז, הדורש קיום שרשרת תחל ראשונית (נוצרת על ידי גליקוגנין). סיעופים נוצרים על ידי אנזים סיעוף [amylo-α(1:4)->α(1:6)transglycosylase] המעביר את סוף השרשרת לאמצע בקשר אלפא-1:6, משם השרשרת ממשיכה לגדול בקשרי 1:4. גליקוגנזה, באתר אנציקלופדיה בריטניקה (באנגלית)
פרנץ טונדר

פרנץ טונדר (בגרמנית: Franz Tunder; ‏1614 – 5 בנובמבר 1667) היה מלחין ונגן עוגב גרמני מראשית תקופת הבארוק עד לאמצעה. הוא היווה חוליה מקשרת חשובה בין סגנון הבארוק הגרמני המוקדם, שהתבסס על מודלים ונציאניים, לסגנון הבארוק המאוחר יותר, שהגיע לשיאו ביצירותיו של יוהאן סבסטיאן באך; נוסף לכך, מילא תפקיד חשוב בפיתוח הקנטטה הכוראלית. על פי מחקר עדכני, טונדר נולד בליבק ולא בבאנסדורף או בורג באי פמארן, כפי שסברו חוקרים קודמים. לא הרבה ידוע על שנותיו הראשונות, פרט לכך שנחשב למוכשר די הצורך להתקבל בגיל 18 לעבודה כנגן העוגב בחצרו של פרידריך השלישי, דוכס הולשטיין-גוטורף (אנ') בטירת גוטורף שבשלזוויג. שנים אחדות קודם לכן נסע לאיטליה בחברת יוהאן הקלאואר, ויש סבירות להנחה שלמד אצל ג'ירולאמו פרסקובלדי בהיותו בפירנצה. (יוהאן מאתזון קבע שכך היה, אך חוקרים מאוחרים יותר חולקים עליו בנקודה זו). בין 1632 ל-1641 עבד טונדר בגוטורף כ"נגן עוגב ראשי" (Hoforganist). ב-1641 התמנה לנגן העוגב הראשי בכנסייה (הלותרנית) העיקרית של ליבק, ה"מריינקירכה", כממשיכו של פטר האסה. ב-1647 היה גם למנהלן ולגזבר הכנסייה. במשרה זו התמיד עד סוף חייו. מחליפו היה דיטריך בוקסטהודה, שנשא לאישה את בתו של טונדר, מרגרתה, בשנת 1668. טונדר החל במסורת של "ערביות מוזיקליות", סדרה ארוכה של קונצרטים פתוחים לקהל במריינקירכה, שהמורכבים ביותר ביניהם היו לפני חג המולד. הראשון בסדרת הקונצטים האלה התקיים ב-1646. נראה, שבמקורם היו הקונצרטים האלה מופעי עוגב, שנועדו לאנשי העסקים שהתכנסו בעיר לקראת הפתיחה השבועית של הבורסה. הקונצרטים הללו נמשכו במאות ה-17 וה-18; הם נבדלו מקונצרטים אחרים בכך שהכניסה אליהם הייתה ללא תשלום (כיוון שנערכו בכנסייה), ובכך שהמקור למימונם הייתה הקהילה העסקית. 1990 - האסטרואיד 7871 נקרא על שמו - האסטרואיד "טונדר". לצד היינריך שיידמן ומתיאס וקמן היה טונדר חבר חשוב באסכולת העוגב הצפון-גרמנית; עם זאת, רק יצירות ספורות נשמרו ממכלול תפוקתו. יצירות לעוגב 14 יצירות לעוגב הכוללות: פרלודים ופוגות, קנצונה, כוראל-פרלודים, כוראל-וריציות, כוראל-פנטסיות. יצירות קוליות: 17 יצירות קוליות, חלקן בלטינית וחלקן בגרמנית. Georg Karstädt, "Franz Tunder", The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980. ISBN 1-56159-174-2 Manfred Bukofzer, Music in the Baroque Era. New York, W.W. Norton & Co., 1947. ISBN 0-393-09745-5 Kerala J. Snyder: "Franz Tunder", Grove Music Online ed. L. Macy (Accessed September 6, 2005), (subscription access) גיאורג קרשטדט, "פרנץ טונדר", "מילון גרוב החדש למוזיקה ומוזיקאים" בעריכת סטנלי סיידי, כרך 20, לונדון, מקמילן 1980. מנפרד בוקופצר, "מוזיקה בתקופת הבארוק", ניו יורק, נורטון ושות' 1947. קראלה ג. סניידר: "פרנץ טונדר", מילון גרוב המקוון בעריכת ל. מייסי. מדיה וקבצים בנושא פרנץ טונדר בוויקישיתוף פרנץ טונדר, באתר AllMusic (באנגלית) פרנץ טונדר, באתר MusicBrainz (באנגלית) פרנץ טונדר, באתר Discogs (באנגלית)
הגרי"ש

האם התכוונתם ל... הגרי"ש אלישיב - הרב יוסף שלום אלישיב הגרי"ש כהנמן - הרב יוסף שלמה כהנמן הגרי"ש אונגר - הרב יצחק שלמה אונגר אב בית דין קהילת חוג חתם סופר
דומנאל דון

דומנאל דון (בגאלית סקוטית: Domnall Donn מת בשנת 696) היה מלך דאל ריאטה החל משנת 683 או 693 ועד פטירתו. דומנאל היה בנו של קונאל קראנדומנה, אולם לא ברור אם מלך על דאל ריאטה כולה או שמא מלך רק על קנל נ'גבריין (שבט גבריין). על פי "דברי ימי אלסטר" מת דומנאל בשנת 696, אולם לא מצוין תוארו. דומנאל מוזכר ב"דואן אלבאנאך" וכן מצוין כי מלך 13 שנים - דבר בלתי סביר. ייתכן ושלט במקביל לאחיו מאל דואין מק קונאל או ששלט שלוש שנים בלבד. לאחר מותו עלה לשלטון פרכאר פוטה מקנל לואירן (שבט לואיירן). השליט הידוע הבא של שבט גבריין הוא אאוכאיד מק דומאנגארט. דברי ימי אלסטר ודברי ימי טיגרנאך דברי ימי הפיקטים
מהרי"א

האם התכוונתם ל... ישראל איסרלן – מחכמי אשכנז במאה ה-15, מחבר "תרומת הדשן". יצחק אבוהב – מגדולי חכמי ישראל במאה ה-15. יצחק אדרבי – מרבני הפזורה הספרדית במאה ה-16, מחבר דברי ריבות. יצחק אייזיק אייכנשטיין – האדמו"ר מזידיטשוב, מחבר פירוש מהרי"א על מדרש רבה. יהודה אסאד – מרבני הונגריה במאה ה-19, מחבר "דברי מהרי"א" ו"חידושי מהרי"א". יצחק אברבנאל – ידוע בפירושו על התורה ובתפקידיו כשר האוצר.
ברונא

האם התכוונתם ל... רב ברונא – אמורא בבלי ישראל ברונא – פוסק אשכנזי ברנו – עיר בצ'כיה
גאיסקה מנדייטה

גאיסקה מנדייטה סבאלה (בבסקית: Gaizka Mendieta Zabala; נולד ב-27 במרץ 1974 בבילבאו, חבל הבסקים שבספרד) הוא כדורגלן עבר בסקי, ששיחק בעמדת הקשר. את הקריירה המקצוענית החל מנדייטה בקבוצה קאסטיון מהליגה הספרדית השנייה. לאחר עונה אחת בלבד בקבוצה עבר מנדייטה לוולנסיה מהליגה הבכירה, כשבעונה הראשונה שיחק בעיקר בקבוצת המילואים של הקבוצה. את הופעת הבכורה בקבוצה הראשית של המועדון ערך לקראת סיום העונה, ביוני 1993. מנדייטה החל להשתלב בקבוצה, ובעונת 1995/1996 כבר שיחק ב-34 מתוך 42 משחקי המועדון. בקיץ 1996 שיחק עם הנבחרת הצעירה של ספרד באליפות אירופה עד גיל 21 וסיים עמה במקום השני בטורניר. באותו קיץ גם היה בסגל נבחרת ספרד באולימפיאדת אטלנטה. את הפריצה הגדולה ערך מנדייטה בעונת 1997/1998, תחת מאמן הקבוצה החדש, קלאודיו ראניירי. ב-30 משחקי ליגה כבש מנדייטה 10 שערים וקיבל זימון לנבחרת ספרד במרץ 1999. בסוף עונת 1998/1999 זכה מנדייטה בתואר ראשון, כשוולנסיה ניצחה את אתלטיקו מדריד בגמר גביע המלך. בעונת 1999/2000 המשיך מנדייטה להשתפר, הפעם עם הקטור קופר כמאמן הקבוצה. הוא כבש 13 שערים בליגה, זכה עם הקבוצה בסופרקאפ הספרדי והגיע עם המועדון עד לגמר ליגת האלופות, שם נכנעה ולנסיה 3-0 לריאל מדריד. מנדייטה זכה בסיום העונה בתואר "קשר השנה באירופה". יכולתו העניקה לו גם מקום בסגל נבחרת ספרד לקראת יורו 2000, בו הודחה בשלב רבע הגמר. בעונה שלאחר מכן, עונת 2000/2001, ולנסיה הגיעה לגמר ליגת האלופות פעם נוספת. במשחק הפסידה לבאיירן מינכן בתום דו-קרב בעיטות עונשין. גם בעונה זו זכה מנדייטה בתואר "קשר השנה באירופה". שתי הזכיות הרצופות של מנדייטה בתואר היוקרתי הפכו אותו לאחד השחקנים המבוקשים באירופה, ובסופו של דבר חתם מנדייטה בקבוצת לאציו האיטלקית תמורת סכום של 29 מיליון ליש"ט - אחת ההעברות היקרות ביותר בהיסטוריה של הכדורגל. למרות עונה בינונית בסרייה א', זומן מנדייטה לסגל נבחרת ספרד לקראת מונדיאל 2002. לאחר הטורניר הושאל מנדייטה לעונה לברצלונה, ועונה אחריה הושאל למידלסברו, איתה זכה בגביע הפוטבול ליג (תואר ראשון בתולדות המועדון). בסיום עונת ההשאלה במידלסברו נקנה כרטיסו מלאציו על ידי המועדון האנגלי. בעונותיו האחרונות סבל מנדייטה מפציעות רבות, בעקבותיהן איבד את מקומו בקבוצה. גם סכסוכים עם מאמן הקבוצה גארת' סאות'גייט לא תרמו למצבו. למרות שמועות על חזרה לספרד, נשאר מנדייטה במידלסברו להילחם על מקומו בקבוצה. את משחקו האחרון במידלסברו ערך מנדייטה ב-26 בדצמבר 2006. לפי עיתון ספרדי מנדייטה הודיע כי יפרוש ממשחק עם תום חוזהו במידלסברו בסיום עונת 2007/2008, אך מנדייטה דחה את הטענות האלה. הוא הודיע כי הוא ומשפחתו מאושרים מהמגורים באזור וכי הוא רוצה לשחק בקבוצה נוספת מצפון מזרח אנגליה. מנדייטה שוחרר ממידלסברו ב-13 במאי 2008, ולאחר שלא מצא אף קבוצה החליט לפרוש מכדורגל. מדיה וקבצים בנושא גאיסקה מנדייטה בוויקישיתוף גאיסקה מנדייטה, ברשת החברתית אקס (טוויטר) גאיסקה מנדייטה, ברשת החברתית אינסטגרם גאיסקה מנדייטה, באתר Transfermarkt גאיסקה מנדייטה, באתר Fussballdaten.de (בגרמנית) גאיסקה מנדייטה, באתר BDFutbol גאיסקה מנדייטה, באתר WorldFootball.net גאיסקה מנדייטה, באתר National Football Teams גאיסקה מנדייטה, באתר FootballDatabase.eu פרופיל המאמן, באתר Transfermarkt
וילף קופינג

וילפרד "וילף" קופינג (אנגלית: Wilfred "Wilf" Copping;‏ 17 באוגוסט 1909, בארנסלי - יוני 1980, סאות'אנד-און-סי) היה כדורגלן אנגלי ששיחק בעמדת הקשר. קופינג לא הצליח להתקבל למועדון הכדורגל בארנסלי שייצג את עיר מגוריו, ובמשך תקופה מסוימת הוא עבד ככורה במקביל למשחקים במידלקליף רוברס. ב-1929 הוא הצטרף ללידס יונייטד, ערך את הופעת הבכורה שלו בתחילת עונת 1930/1931, ותוך זמן קצר הפך לקשר האחורי הבכיר במערך המשחק של המועדון. קופינג וחברו למועדון בילי פרנס ערכו את הופעת הבכורה שלהם בנבחרת אנגליה במשחק נגד נבחרת איטליה ב-13 במאי 1933. קופינג השתתף ב-160 משחקי ליגה במדי לידס במשך חמש עונות, ובמקביל השתתף בשישה משחקים במדי הנבחרת. בקיץ 1934 הוחתם קופינג בארסנל תמורת סכום של 8,000 לירות שטרלינג, והיה אמור להחליף את בוב ג'ון. קופינג הפך מיד לקשר השמאלי הבכיר של ארסנל. הוא ערך את הופעת הבכורה שלו במשחק נגד פורטסמות' ב-25 באוגוסט 1934, והיה שחקן הרכב קבוע עד שנפצע בברכו במשחק נגד אברטון בשלהי העונה. למרות זאת קופינג נותר על המגרש, וסייע למועדון לנצח במשחק שהבטיח את הזכייה באליפות לעונת 1934/1935. קופינג התאושש מהפציעה והמשיך לשחק עבור ארסנל; הוא השתתף ביותר מ-35 משחקים בכל אחת מארבע העונות הבאות. בזמן ששיחק בארסנל המועדון זכה בגביע ה-FA בעונת 1935/1936, באליפות נוספת בעונת 1937/1938, ופעמיים במגן הצדקה. קופינג המשיך לשחק גם בנבחרת, והיה אחד משבעת השחקנים של ארסנל שפתחו במשחק נגד נבחרת איטליה בנובמבר 1934, המכונה מאז "הקרב על הייבורי". קופינג זכה בתואר השחקן המצטיין של המשחק. בסך הכל הוא השתתף ב-20 משחקים במדי הנבחרת בין 1933 ל-1939. קופינג היה שחקן הרכב בארסנל עד מרץ 1939; בתחילת מלחמת העולם השנייה הוא ביקש להשתחרר מארסנל כיוון שרצה לחזור עם משפחתו לצפון אנגליה. הנהלת ארסנל הסכימה לשחררו, והוא חתם פעם נוספת בלידס יונייטד. קופינג הספיק להשתתף ב-189 משחקים במדי ארסנל. הוא השתתף בשאר המשחקים של עונת 1938/1939 במדי לידס יונייטד, אך המלחמה פרצה בספטמבר 1939 וכל משחקי הכדורגל הרשמיים בוטלו. קופינג התגייס לצבא הבריטי בתחילת המלחמה, שירת בצפון אפריקה, ובסופו של דבר הגיע לדרגת סרג'נט מייג'ור. מדי פעם הוא השתתף במשחקים לא רשמיים במדי לידס, אך פרש סופית ב-1942. קופינג היה ידוע כשחקן קשוח וחזק; אף על פי שכינויו היה "איש הברזל", הוא מעולם לא ספג אזהרה או הורחק מהמגרש. לאחר המלחמה עסק קופינג באימון גופני ובאימון רגיל במספר מועדונים, כולל בירשחוט מבלגיה, סאות'נד יונייטד, בריסטול סיטי וקובנטרי סיטי. הוא פרש וחזר להתגורר בסאות'אנד-און-סי. הנהלת הפוטבול ליג החליטה להכריז על קופינג כאחד מ-100 השחקנים הטובים ביותר בתולדותיה כחלק מחגיגות המאה להקמתה. ג'ף האריס וטוני הוג, Arsenal Who's Who,‏ Independent UK Sports,‏ 1995 (ISBN 1-899429-03-4) וילף קופינג, באתר Transfermarkt וילף קופינג, באתר National Football Teams וילף קופינג, באתר FootballDatabase.eu פרופיל באתר אוהדים של לידס יונייטד פרופיל באתר Englandstats‏ פרופיל Englandfc‏
אדריאן סמית'

אדריאן סמית' (באנגלית: Adrian Frederick Smith, נולד ב־27 בפברואר 1957 בלונדון, אנגליה) הוא הגיטריסט של להקת ההבי מטאל המפורסמת איירון מיידן. הוא נחשב לאחד מנגני הגיטרה הטובים בעולם, ומאופיין בסגנון נגינה מאוד מלודי ובסולואים איטיים יחסית, שבהם כל תו ותו נשמע ברור וחזק. הוא היחיד מבין שלושת הגיטריסטים של איירון מיידן שאינו משתמש בגיטרה של פנדר. מלבד עבודתו עם Iron Maiden, סמית' עבד גם על פרויקטים אישיים, כולל להקה בשם Psycho Motel ולהקה משלו שנקראת ASAP (Adrian Smith and Project). הוא ידוע גם בזכות התעניינותו באמנות הדיג והספורט. מדיה וקבצים בנושא אדריאן סמית' בוויקישיתוף אתר האינטרנט הרשמי של אדריאן סמית' אדריאן סמית', במסד הנתונים הקולנועיים IMDb (באנגלית) אדריאן סמית', באתר AllMusic (באנגלית) אדריאן סמית', באתר MusicBrainz (באנגלית) אדריאן סמית', אמן באתר Encyclopedia Metallum (באנגלית) אדריאן סמית', באתר Discogs (באנגלית) אדריאן סמית', באתר SecondHandSongs ASAP Songs, Albums, Reviews, Bio & More | AllM..., AllMusic (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
קארל שוורצנברג

קארל יוהנס נפומוק יוזף נורברט פרידריך אנטוניוס וראטיסלאב מנה פון שוורצנברג (בצ'כית: Karel Schwarzenberg;‏ בגרמנית: Karl Johannes Nepomuk Josef Norbert Friedrich Antonius Wratislaw Mena von Schwarzenberg; 10 בדצמבר 1937 – 12 בנובמבר 2023) היה בן אצולה ופוליטיקאי צ'כי. בתפקידו האחרון כיהן כשר החוץ של הרפובליקה הצ'כית. שוורצנברג נולד בפראג והוא נצר למשפחות האצולה שוורצנברג (מצד אביו) ופירסטנברג (מצד אמו). לאחר תחילת השלטון הקומוניסטי בצ'כוסלובקיה ב-1948, עברה משפחתו לאוסטריה. הוא למד משפטים באוניברסיטאות וינה, גראץ ומינכן, והחל מ-1965 החל לעסוק בניהול אחוזות באוסטריה ובבוואריה. ב-1984 נבחר לכהן כנשיא ועדת הלסינקי לזכויות אדם. על פעילותו בוועדה קיבל ב-1989 את פרס זכויות האדם של מועצת אירופה, פרס שחלק עם לך ואלנסה. לאחר בחירתו של ואצלב האוול לנשיא צ'כוסלובקיה ב-1990 שימש כיועצו, עד שזה התפטר מתפקידו ב-1992. לאחר ההתפטרות, שב לעסוק בניהול אחוזות, הפעם במחוז דרום בוהמיה. ב-2004 שב לחיים הפוליטיים, כשנבחר לכהן כסנטור כנציג מחוז הבחירה השישי של פראג, מטעם המפלגה הירוקה הצ'כית. הוא היה חבר בוועדת הסנאט לענייני האיחוד האירופי ובמשלחות הפרלמנט לנאט"ו ולמועצת אירופה. ב-2006 מונה ליו"ר ועדת החוץ והביטחון של הסנאט. בשנת 2007 מונה שוורצנברג לשר החוץ בממשלתו של מירק טופולנק. נשיא צ'כיה, ואצלב קלאוס הביע באופן יוצא דופן התנגדות למינוי, בטענה שקשריו של שוורצנברג באוסטריה עלולים למנוע ממנו לייצג באופן ראוי את האינטרס הצ'כי. ראש הממשלה טופולנק עמד על כך שימונה, אך כפשרה, מונה שר החוץ היוצא, אלכסנדר וונדרה, לתפקיד סגן ראש הממשלה והשר לענייני האיחוד האירופי, בעוד שוורצנברג הופקד על יחסי החוץ של צ'כיה עם שאר העולם. ביקורת נוספת על מינויו נמתחה מתוך מפלגתו, לאחר שבתחילה הודיע שלא יישב בממשלה אחת עם השר לפיתוח אזורי, יז'י צ'ונק, שנחשד בשחיתות, אך בסופו של דבר נכנס לתפקידו, כדי למנוע את פירוק הקואליציה. כשר חוץ, חתם שוורצנברג על הסכם עם קונדוליזה רייס, המאפשר הצבת מערכות הגנה מפני טילים ארוכי טווח על אדמת צ'כיה. בדצמבר 2008 הביע תמיכה בפעולות ישראל במבצע עופרת יצוקה. בשנת 2009 נפלה ממשלתו של טופולנק בהצבעת אי אמון, ושוורצנברג עזב את המשרד, אך הוא שב אליו כעבור שנה, עם ניצחונו של פטר נצ'אס בבחירות שנערכו ב-2010. שוורצנברג סיים את כהונתו השנייה כשר החוץ עם התפטרותו של פטר נצ'אס. לאחר סיום כהונתו התמודד לנשיאות צ'כיה, אולם בפועל הפסיד את ההתמודדות לראש הממשלה הצ'כי לשעבר, מילוש זאמן. שוורצנברג נישא ב-1967 לתרזיה פון הארדג, ולשניים נולדו שלושה ילדים. הם התגרשו ב-1988 ונישאו מחדש ב-2008. שוורצברג החזיק גם באזרחות שווייצרית. אתר האינטרנט הרשמי של קארל שוורצנברג (בצ'כית) קארל שוורצנברג, ברשת החברתית פייסבוק קארל שוורצנברג, ברשת החברתית אקס (טוויטר) קארל שוורצנברג, הבלוג הרשמי קארל שוורצנברג באתר משרד החוץ הצ'כי קארל שוורצנברג באתר prague.net Jan Velinger, "Who's afraid of Karel Schwarzenberg?", Radio Praha‏ עידן דורנר‏, שינוי כיוון באירופה? צ'כיה תומכת בישראל - וואלה חדשות, באתר וואלה, 30 בדצמבר 2008